PLANINSKO DRUŠTVO CELJE MATICA                                                    CELJE, 21.02.2008

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

PO VITANJSKIH KARAVANKAH

T I S E L C A,  994 M,

V NEDELJO, 2. MARCA 2008

ČEPRAV SE VODNIKI,

KI OPISUJEJO POTI IN NAŠTEVAJO VRHOVE MED POREČJEMA SAVE IN DRAVE

NA 120 KILOMETROV DOLGEM HRBTU KARAVANK,

PONAVADI NEHAJO NA URŠLJI GORI,

SE RAZVODJE MED REKAMA NADALJUJE

PO SLEMENIH GRAŠKE GORE, PAŠKEGA KOZJAKA, STENICE, KONJIŠKE GORE, BOČA

IN DONAČKE GORE VSE DO MACLJA NA HRVAŠKI MEJI PA ŠE ČEZNJO.

PAKA, HUDINJA IN TESNICA SO SLEMENA RAZSEKALE TER RAZMEJILE,

KAR JIM JE OMOGOČILA ORJAŠKA GMOTA POHORJA V OZADJU.

TAKO JE NASTALA TUDI STENICA,

RESDA LE MAJČKENA SKUPINICA PODALJŠANIH KARAVANK,

KI PA ZARADI OHRANJENIH NARAVNIH LEPOT IN ZGODOVINSKE ZAPUŠČINE

SODI MED LEPŠE IN SLIKOVITEJŠE PREDELE NA SEVERNEM ROBU CELJSKE KOTLINE.

POTA IN BREZPOTJA

PREK STRMIH POBOČIJ, SKALNIH REBER IN ŽAGASTIH GREBENOV STENICE

SO NAJPRIVLAČNEJŠA RAVNO OB SLOVESU ZIME, KO JIH OKRASITA TELOH IN RESJE.

SKUPAJ Z JOŽETOM KODRETOM IN FRANCEM KOTNIKOM IZ NOVE CERKVE

VAS VABIMO NA PRAVI PLANINSKI IZLET V TA KONEC.

TUDI TOKRAT JE NAROČEN AVTOBUS,

KI ODPELJE S POSTAJALIŠČA NA GLAZIJI OB OSMIH ZJUTRAJ, 8.00.

OGLASIMO SE V ŽALCU
PA V NOVI CERKVI IN ŽE SMO V SOCKI PRED SENEGAŠKIM MLINOM, OKOLI 350 M,

KJER NA LEVEM BREGU HUDE REČICE HUDINJE ZAČNEMO NAŠ VZPON.

STRMA STEZICA PRIPELJE V DOBRI URI NA KOZJEK, 748 M,

TUDI IZ CELJA DOBRO PREPOZNAVEN KAMNITNIK V PORTALU HUDE REKE.

SMER SE OKLEPA ORLOVSKO RAZGLEDNEGA JUGOZAHODNEGA REBRA,

KI PONUJA DOKAJ UDOBNE OBHODE MIMO NEKAJ MALCE TEŽJIH SKAL.

ZAHTEVNEJŠI DEL IZLETA JE ZA NAMI.

SESTOPIMO NA STRNADOV TRAVNIK
IN SE ODDAHNEMO NA BLIŽNJEM PREVALU OB KAPELICI,

KJER NEKAJ KLOPI VABI NA DOPOLDANSKO MALICO IZ NAHRBTNIKA.

S PREVALA SE POVZPNEMO NA GOZDNO CESTO.

TA ZAVIJE PROTI LEVI NA VRHIVŠKI PRELAZ,

A ŠE PREJ SE S CESTE ODCEPI PO ZAHODNEM GREBENU STEZA NA TISELCO, 994 M.

BREZ DVOMA DOLGUJE SVOJE IME BOGATIM SESTOJEM TIS NA OSOJNI STRANI.

NA ZEMLJEVIDIH IN V VODNIKIH

JE VRH ZAPISAN TUDI KOT KISELCA, KOT ŠPIČASTI VRH IN ŠE V VEČ RAZLIČICAH.

PO VPISU V KNJIGO NA TISELCI, KISLICI, ŠPIČASTEM VRHU NADALJUJEMO

HOJO PO GREBENU PROTI VZHODU IN SESTOPIMO K BELEMU POTOKU, OKOLI 500 M,

KI PROTI TESNICI BRZI ČEZ LEP A MANJ ZNAN SLAP.

ONSTRAN BELEGA POTOKA PELJE POT K RUŠEVINAM LINDEŠKEGA GRADU, 695 M,

KI JE POD VEČ LASTNIKI ŽIVEL OD SREDE 13. PA DO SREDE 18. STOLETJA.

GRAJSKI HRIB SE NASLANJA NA MALO GORO.

NANJO PELJE OZNAČENA POT DO NOVINŠKA IN NAPREJ NA STENICO, 1091 M,

KI JE SICER NAJVIŠJI VRH V SKUPINICI,

A ZARADI ZARAŠČENEGA TRAVNIKA ŽE SKORAJ BREZ RAZGLEDOV.

MIMO NOVEJŠE MARIJINE KAPELICE

BLIZU VRHA STENICE NAS STRMA OZNAČENA STEZA PRIPELJE V VITANJE, 452 M,

KJER PO DOBRIH ŠESTIH URAH HODA SKLENEMO IZLET.

VITANJE JE ZRASLO OB IZHODU IZ HUDE SOTESKE,

KI STA V MINULEM TISOČLETJU NAD NJO BDELA GOLEŽEV IN KRAJNIKOV GRAD.

DOBRA OBUTEV

NAM JE NA STRMEJŠIH ODSEKIH POTI PREK STENICE OMOGOČILA VARNEJŠI KORAK!

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER VPLAČAMO 7,00 EVROV ZA NAROČENI AVTOBUSNI PREVOZ.

PRIJETEN DAN NA STENICI

TONE PRIMOŽIČ

